NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** .......................**2015**.,

**ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z. a zákona č. 361/2012 Z. z. sa mení a dopĺňa takto:

1. V § 18a sa dopĺňa nový odsek 10, ktorý znie:

„ (10) Ak do šiestich mesiacov odo dňa zániku funkcie hlavného kontrolóra obecné zastupiteľstvo nezvolí nového hlavného kontrolóra, ustanoví hlavného kontrolóra obce Najvyšší kontrolný úrad spomedzi svojich zamestnancov. Takto ustanovený hlavný kontrolór vykonáva svoju funkciu až do dňa zvolenia hlavného kontrolóra obecným zastupiteľstvom.“

2. V § 11 odsek 2 písmeno c) znie:

„c) štatutárneho orgánu rozpočtovej organizácie alebo príspevkovej organizácie zriadenej

obcou, v ktorej bol zvolený, alebo obchodnej spoločnosti s majetkovou účasťou obce, v ktorej bol zvolený,“

3. V § 11 odsek 2 sa dopĺňa nové písmeno d), ktoré znie:

„ d) zamestnanca obchodnej spoločnosti, v ktorej má obec, v ktorej bol zvolený, aspoň 50%-ný podiel na základnom imaní.“

4. Za § 30d sa vkladá nový § 30e, ktorý spolu s nadpisom znie:

„§ 30e

Prechodné ustanovenie

k úpravám účinným od 1. septembra 2015

Ak obec nemá zvoleného hlavného kontrolóra v lehote šiestich mesiacov odo dňa účinnosti tohto zákona, ustanoví hlavného kontrolóra obce Najvyšší kontrolný úrad spomedzi svojich zamestnancov. Takto ustanovený hlavný kontrolór vykonáva svoju funkciu až do dňa zvolenia hlavného kontrolóra obecným zastupiteľstvom.“

**Čl. II**

Účinnosť

 Tento zákon nadobúda účinnosť 1. septembra 2015.